Man wat glo seun (10) probeer ophang, bly agter traliesArgieffoto Sers. Phora Nkuna, woordvoerder van die polisie, het gesê Limdana Zungu (48) is Maandag in hegtenis geneem nadat ŉ ooggetuie glo gesien het hoe hy probeer om die seun op te hang. Die seun was glo deel van ŉ groep wat klippe na voëls gegooi het. Dit het Zungu kwaad gemaak en hy het die seuntjie gegryp terwyl die ander weggehardloop het. ŉ Ooggetuie het Zungu glo gekeer voordat hy die seuntjie kon ophang en hy is later in hegtenis geneem en aangekla van poging tot moord. Nkuna het gesê Zungu het reeds in die Germiston-landdroshof verskyn waar die saak uitgestel is. Nkuna kon nie die datum van die volgende hofverskyning bevestig nie.